《答象之谢惠黄精之作》
宋代·韩维

仙经著灵药，兹品上不刊。
服之岁月久，衰羸反童颜。
岩居有幽子，乘时劚苍山。
溪泉濯之洁，秋阳暴而乾。
九蒸达晨夜，候火不敢安。
持之落城市，谁复著眼看。
富贵异所嗜，口腹穷甘酸。
贫贱固不暇，锥刀乃其干。
坐使至灵物，委弃同草菅。
惟君冲旷士，敦然守高间。
食之易为力，天和中自完。
故以此为馈，其容几一箪。
报我三百言，浩浩驰波澜。
何以喻珍重，如获不死丹。
方当烦燠时，把玩毛骨寒。
他年灵气成，与子骖双莺。

作者简介：韩维（1017年～1098年），字持国，开封雍丘（今河南杞县）人。韩亿子，与韩绛、韩缜等为兄弟。以父荫为官，父死后闭门不仕。仁宗时由欧阳修荐知太常礼院，不久出通判泾州。为淮阳郡王府记室参军。英宗即位，召为同修起居注，进知制诰、知通进银台司。神宗熙宁二年（1069年）迁翰林学士、知开封府。因与王安石议论不合，出知襄州，改许州，历河阳，复知许州。哲宗即位，召为门下侍郎，一年馀出知邓州，改汝州，以太子少傅致仕。绍圣二年（1095年）定为元祐党人，再次贬谪。元符元年卒，年八十二。有集三十卷，因曾封南阳郡公，定名为《南阳集》（《直斋书录解题》卷一七）。《宋史》卷三一五有传。